গোপালপুর বিচের আরেকটা বড় সুবিধা হল, এখানে সমুদ্রতটের একেবারে গা ঘেঁষে থাকার বন্দোবস্ত রয়েছে। মনে হবে, যেন হোটেল থেকে দু’কদম এগোলেই নোনাজল বালি ভেদ করে এসে পায়ে ঠেকবে! গোপালপুর পোর্ট, ডলফিন পয়েন্ট, হিলটপের মতো জায়গাগুলো একটা অটো বা গাড়ি ভাড়া করে ঘুরে দেখে নিতে পারেন। গোপালকৃষ্ণ মন্দির, কাজুবাদাম তৈরির কারখানাও দেখে নিন। অনেকের মতে, এই মন্দিরের নাম থেকেই জায়গাটার নাম রাখা হয়েছিল। যদি গাড়ি নিয়ে যান, নিজেরা ঘুরে আসুন রুশিকুল্যা নদীর মোহনা কিংবা চন্দ্রগিরি পাহাড়। আশপাশের জায়গাগুলো আগে থেকে বাছাই করে, গাড়ির সঙ্গে কথা বলে প্যাকেজ ট্যুরের বন্দোবস্ত করে রাখতে পারেন। গোপালপুরের ব্যাকওয়াটার